
MOKESČIO UŽ NEFORMALŲJĮ VAIKŲ UGDYMĄ ŠILUTĖS SPORTO MOKYKLOJE MOKĖJIMO TVARKOS APRAŠAS

I SKYRIUS
BENDROSIOS NUOSTATOS

1. [bookmark: _Hlk124298281]Mokesčio už neformalųjį vaikų ugdymą mokėjimo tvarkos aprašas (toliau – Aprašas)
[bookmark: _Hlk124298320]reglamentuoja mokesčio mokėjimą Šilutės sporto mokykloje (toliau – Mokykla). Mokestis mokamas už kiekvieną mokinio lankomą ugdymo programą. Mėnesinio         mokesčio dydį sprendimu nustato Savivaldybės taryba.

II SKYRIUS
MOKESČIO MOKĖJIMAS

2. Mėnesinis mokestis už neformalųjį vaikų ugdymą Mokykloje tėvų (globėjų, rūpintojų) pasirinkimu gali būti mokamas:
2.1. už praėjusį mėnesį iki kito mėnesio 15 dienos;
2.2. už kiekvieną pusmetį iš anksto: iki spalio 15 dienos už pirmąjį mokslo metų pusmetį ir iki vasario 15 dienos už antrąjį mokslo metų pusmetį (pagal Mokyklos patvirtintą ugdymo planą).
3. Mėnesinis mokestis mokamas už praėjusį kalendorinį mėnesį. Mokestis nemažinamas mokinių atostogų metu ir tais atvejais, kai mokinys dėl ligos nelanko ugdymo užsiėmimų trumpiau kaip vieną kalendorinį mėnesį.
4. Jeigu mokymo sutartis sudaroma nuo einamojo mėnesio 15 dienos arba nutraukiama iki einamojo mėnesio 15 dienos, mokama 50 procentų nustatyto mėnesinio mokesčio.
5. Mokestis už neformalųjį ugdymą mokami į specialiąją Mokyklos sąskaitą.
6. Mokestis už neformalųjį ugdymą neskaičiuojamas:
6.1. mokinių vasaros atostogų metu (pagal Mokyklos patvirtintą ugdymo planą), mokytojų atostogų metu, jeigu atostogos nesutampa su mokinių vasaros atostogų laiku;
6.2. jei mokytojas serga vieną mėnesį ar ilgiau ir nėra galimybės skirti pavaduojančio mokytojo arba vykdyti ugdymo proceso nuotoliniu būdu;
6.3. jei mokinys serga (patyrė traumą) vieną mėnesį ar ilgiau ir pateikia rašytinį tėvų (globėjų, rūpintojų) prašymą Mokyklos administracijai per 10 darbo dienų nuo ligos (traumos) pradžios.

III SKYRIUS
MOKESČIO LENGVATŲ TAIKYMAS

7. Mokyklos direktoriaus įsakymu nuo mokesčio už neformalųjį ugdymą vieneriems metams atleidžiami aukščiausių sportinių rezultatų pasiekę Mokyklos mokiniai (oficialių Lietuvos jaunučių, jaunių ir jaunimo čempionatų ar žaidynių nugalėtojai, Lietuvos rinktinių nariai savo amžiaus grupėse).
8.  Po varžybų treneriai–sporto mokytojai Mokyklos administracijai pateikia dokumentus (varžybų protokolus), patvirtinančius mokinių teisę būti atleistiems nuo mokesčio už ugdymą.


IV SKYRIUS
MOKESČIO ĮSKAITYMAS ARBA GRĄŽINIMAS

9. Jei mokestis už neformalųjį ugdymą buvo sumokėtas iš anksto už pusmetį, o mokinys dėl ligos nelankė užsiėmimų vieną mėnesį ar ilgiau, mokestis įskaitomas į kito mėnesio mokestį.
10.  Mokiniui baigus neformaliojo ugdymo programą arba nutraukus mokymo sutartį su Mokykla, iš anksto už pusmetį sumokėto mokesčio dalis už laikotarpį po programos baigimo arba sutarties nutraukimo grąžinama pagal tėvų (globėjų, rūpintojų) prašymą, Mokyklai pateiktą per vieną mėnesį nuo programos baigimo arba sutarties nutraukimo dienos. Nepareikalavus grąžinti permokos per Lietuvos Respublikos civiliniame kodekse nustatytą terminą, ji tvarkoma teisės aktų nustatyta tvarka.

V SKYRIUS
BAIGIAMOSIOS NUOSTATOS

11. Mokesčio už ugdymą įsiskolinimai išieškomi Lietuvos Respublikos teisės aktų nustatyta tvarka.
12.  Už šio Aprašo vykdymą atsakingas Mokyklos direktorius.
13. Aprašo įgyvendinimo priežiūrą atlieka Šilutės rajono savivaldybės administracijos Švietimo, sporto ir kultūros skyrius.


